|  |  |  |  |
| --- | --- | --- | --- |
| **Tárgy:** | **Városstratégiai, Idegenforgalmi és Sport Bizottság rendes NYILVÁNOS ülése** | | |
| **Helyszín:** | **Polgármesteri Hivatal I. emeleti nagyterem** | | |
| **Időpont:** | **2023. április 25-én 09:00 órakor** | | |
| **Jegyzőkönyv-**  **vezető:** | **Iváncsics Lívia** | | |
| **Jelenléti ív** | **Név** | **Aláírás** | **Megjegyzés** |
|  | **tóth kálmán** |  | képviselő, a **bizottság elnöke** |
|  | **ILLÉS KÁROLY** |  | képviselő, a bizottság tagja |
|  | **KOPCSÁNDI JÓZSEF** |  | képviselő, a bizottság tagja |
|  | **NÉMETH ÁKOS** |  | képviselő, a bizottság tagja |
|  | **SZUHAI VIKTOR** |  | képviselő, a bizottság tagja |
|  | **BALOGH PÉTER** |  | külső szakértő, a bizottság tagja |
|  | **KÁNTÁS ZOLTÁN** |  | külső szakértő, a bizottság tagja |
|  | **NÉMETH VANESSZA** |  | külső szakértő, a bizottság tagja |
|  | **PALÁGYI JÓZSEF** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | KALMÁR ERVIN |  | Városüzemeltetési Osztály vezetője |
|  | BONTI TAMÁS |  | Kommunális és Környezetvédelmi Iroda vezetője |
|  | STÉGER GÁBOR |  | Közgazdasági és Adó Osztály vezetője |
|  | SÜTŐ GABRIELLA |  | Városi főépítész, a Főépítészi Iroda vezetője |
|  | OSZKÓ MELINDA |  | Beruházási Iroda vezetője |
|  | VINCZÉNÉ DR. MENYHÁRT MÁRIA |  | Egészségügyi és Közszolgálati Osztály vezetője |
|  | CSAPLÁROS ANDREA |  | Savaria Történelmi Karnevál Közhasznú Közalapítvány elnöke, Savaria Megyei Hatókörű Városi Múzeum igazgatója |
|  | GRÜNWALD STEFÁNIA |  | Savaria Turizmus Nonprofit Kft. ügyvezetője |
|  | NÁDOR ISTVÁN |  | Vas Megyei Mérnöki Kamara elnöke |
|  | LITKEI TAMÁS |  | Vas Megyei Építész Kamara tagja, okl. építészmérnök |
|  | KOCZKA TIBOR |  | önkormányzati képviselő |
|  | ÁGH ERNŐ |  | önkormányzati képviselő |
|  | GAYER HELGA |  | Polgármesteri Kabinet frakciótitkár |
|  | FRIEDL TAMÁS |  | SZMJV Német Önkormányzat  elnöke |
|  | MUKICSNÉ KOZÁR MÁRIA |  | Szombathelyi Szlovén Önkormányzat elnöke |
|  | HORVÁTH CSABA |  | SZMJV Roma Nemzetiségi  Önkormányzat elnöke |
|  | JURASITS FERENC |  | Szombathelyi Horvát Nemzetiségi Önkorm. elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Nagyné Dr. Gats Andrea  osztályvezető |  | Jogi és Képviselői Osztály |
| Dr. Gyuráczné Dr. Speier Anikó irodavezető |  | Vagyongazdálkodási és Városfejlesztési Iroda |
| Dr. Horváth Ildikó  irodavezető |  | Jogi Iroda |
| Kovács Balázs  irodavezető |  | Sport és Ifjúsági Iroda |
| Nagy János tervező  (6.napirend) |  |  |
| Somlai Péter tervező  (6.napirend) |  |  |
| Horváth László tervező  (6.napirend) |  |  |
| Ágh Ernő  képviselő |  | 12. sz. választókerületi képviselő |
| Dr. Kecskés László  képviselő |  | 11. sz. választókerületi képviselő |
| Krenner Róbert  vezérigazgató |  | VASIVÍZ Zrt. |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Tóth Kálmán, a bizottság elnöke:** Köszönti a megjelenteket. 9.03 órakor megnyitja a nyilvános ülést. Megállapítja, hogy 8 fővel határozatképes a bizottság. Szuhai Viktor bizottsági tag jelezte, hogy az ülés időpontjában nem tartózkodik Szombathelyen, így az ülésen részt venni nem tud. Igazolt távollétként tekintendő a hiányzása. Jegyzőkönyv hitelesítőnek Németh Ákos, bizottsági tagot kéri fel. A kiküldött napirendhez képest sürgősségi indítvány érkezett, Javaslat a szombathelyi 02089/6 hrsz-ú ingatlannal kapcsolatos döntések meghozatalára címmel. Felteszi szavazásra a sürgősségi indítvány napirendre történő felvételét.

A szavazásnál 8 fő bizottsági tag volt jelen.

*A bizottság 6 igen szavazattal, ellenszavazat nélkül, 2 tartózkodással elfogadta a sürgősségi indítvány napirendre történő felvételét.*

**Tóth Kálmán, a bizottság elnöke:** Elrendeli a szavazást a bizottság napirendjéről.

A szavazásnál 8 fő bizottsági tag volt jelen.

*A bizottság 8 igen szavazattal, ellenszavazat és tartózkodás nélkül az alábbi határozatot hozta:*

**72/2023. (IV.25.) VISB számú határozat**

A Városstratégiai, Idegenforgalmi és Sport Bizottság napirendjét az alábbiak szerint fogadta el:

I.

**NYILVÁNOS ÜLÉS**

**1./** **Javaslat pályázatokkal kapcsolatos döntések meghozatalára** (Közgyűlés 4.)

**Előadó:** Nagyné Dr. Gats Andrea, a Jogi és Képviselői Osztály vezetője

**2./ Kimutatás a már lejárt és a meglévő engedélyes és kiviteli tervekről** *(SAJÁT – Két ülés közötti anyagban szerepel)*

**Előadó:** Kalmár Ervin, a Városüzemeltetési Osztály vezetője

**3./ Javaslat városnévhasználat engedélyezésére** *(SAJÁT – Két ülés közötti anyagban szerepel)*

**Előadó:** Nagyné Dr. Gats Andrea, a Jogi és Képviselői Osztály vezetője

**4./ Javaslat a szombathelyi székhelyű sportszervezetek működésének és tevékenységének támogatására** *(SAJÁT)*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**5./ Javaslat a város energiahatékonysági Beruházási koncepciójával kapcsolatos döntések meghozatalára** *(SAJÁT)*

**Előadó:** Nagyné Dr. Gats Andrea, a Jogi és Képviselői Osztály vezetője

**6./ Javaslat tervezéssel kapcsolatos döntés meghozatalára** *(SAJÁT)*

**Előadó:** Kalmár Ervin, a Városüzemeltetési Osztály vezetője

**Meghívottak:** Nagy János tervező

Somlai Péter tervező

Horváth László tervező

**7./ Javaslat Szombathely város területén forgalmi rend változtatással kapcsolatos döntések meghozatalára**  *(SAJÁT)*

**Előadó:**  Kalmár Ervin, a Városüzemeltetési Osztály vezetője

**Meghívottak:** Ágh Ernő, a 12. sz. választókerület képviselője

Dr. Kecskés László, a 11. sz. választókerület képviselője

**8./ Javaslat a rendkívüli kátyúzási munkák elvégeztetésére** *(SAJÁT)*

**Előadó:** Kalmár Ervin, a Városüzemeltetési Osztály vezetője

**Meghívott:** Krenner Róbert, a VASIVÍZ Zrt. vezérigazgatója

**9./ Javaslat a szombathelyi 02089/6 hrsz-ú ingatlannal kapcsolatos döntések meghozatalára** (Sürgősségi indítvány)

**Előadó:** Nagyné Dr. Gats Andrea, a Jogi és Képviselői Osztály vezetője

**Felelős:** Tóth Kálmán, a Bizottság elnöke

**Határidő:** azonnal

I.

**NYILVÁNOS ÜLÉS**

**1./napirendi pont: Javaslat pályázatokkal kapcsolatos döntések meghozatalára** (Közgyűlés 4.)

**Előadó:** Nagyné Dr. Gats Andrea, a Jogi és Képviselői Osztály vezetője

**Tóth Kálmán, a bizottság elnöke:** Kérdés, észrevétel nincs, így a határozati javaslatot teszi fel szavazásra.

A szavazásnál 8 fő bizottsági tag volt jelen.

*A bizottság 8 igen szavazattal, ellenszavazat és tartózkodás nélkül az alábbi határozatot hozta:*

**73/2023. (IV.25.) VISB számú határozat**

A Városstratégiai, Idegenforgalmi és Sport Bizottság a *„Javaslat pályázatokkal kapcsolatos döntések meghozatalára”* című előterjesztést megtárgyalta és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője/

**Határidő:** 2023. április 27.

**2./napirendi pont: Kimutatás a már lejárt és a meglévő engedélyes és kiviteli tervekről** *(SAJÁT – Két ülés közötti anyagban szerepel)*

**Előadó:** Kalmár Ervin, a Városüzemeltetési Osztály vezetője

**Tóth Kálmán, a bizottság elnöke:** Lendvai Ferenc képviselő úr kérésére került a közgyűlés napirendjére, a két ülés közötti anyagban.

**Illés Károly, a bizottság tagja:** Lát az anyagban hiányosságokat. A Pelikán park terve, amely annak idején elkészült, le is járt. Ugyanúgy említi a Szépkorúak parkját a Borostyán mögött, ami szintén megtervezésre került, feltételezi annak is lejártak a tervei. Kérdése az, hogy mi alapján készült el a táblázat? Sok minden kimaradt. Nagyon sok terv még érvényes, nem szabadna megvárni, hogy ezek a tervek is lejárjanak. Először ezeket a fejlesztéseket kellene megvalósítani és utána lehetne újabbakat tervezni.

**Tóth Kálmán, a bizottság elnöke:** Az előterjesztésben szerepel, hogy „…a meglévő tervdokumentációk nem lejárt engedélyeinek hatályban tartásával kapcsolatosan a szükséges intézkedéseket megteszem.” Tehát kötelezettséget vállalnak arra, hogy amely tervek még nem jártak le, ne is járjanak le. További kérdés, észrevétel nincs így a határozati javaslatot teszi fel szavazásra.

A szavazásnál 8 fő bizottsági tag volt jelen.

*A bizottság 8 igen szavazattal, ellenszavazat és tartózkodás nélkül az alábbi határozatot hozta:*

**74/2023. (IV.25.) VISB számú határozat**

A Városstratégiai, Idegenforgalmi és Sport Bizottság megtárgyalta a meglévő engedélyes kiviteli tervekről, valamint a nem engedélyköteles tevékenységekről készített előterjesztést, és a Közgyűlésnek elfogadásra javasolja.

**Felelős**: Dr. Nemény András polgármester

Dr. Horváth Attila alpolgármester

Tóth Kálmán, a Bizottság elnöke

Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő**: 2023. április 27-i Közgyűlés

**3./napirendi pont: Javaslat városnévhasználat engedélyezésére** *(SAJÁT – Két ülés közötti anyagban szerepel)*

**Előadó:** Nagyné Dr. Gats Andrea, a Jogi és Képviselői Osztály vezetője

**Illés Károly, a bizottság tagja:** Korábban nagy vitát váltott ki egy hasonló magánszálláshoz kapcsolódó névhasználat engedélyezése. Ha jól emlékszik a Savaria apartmanról volt szó. Hány gyógyszertár van a városban? Az összes kérhetné a Savaria nevet. Nem biztos abban, hogy nem jogosulatlan előnyhöz juttatna valakit ismét. Nem fogják támogatni.

**Tóth Kálmán, a bizottság elnöke:** Ha precedens szerint járnak el, akkor nem tagadhatják meg a névhasználatot ettől az ingatlantól sem. Nagyjából egy évvel ezelőtt hasonló volt a helyzet, ahol végül arra a döntésre jutottak, hogy kapja meg a névhasználatot. A Bizottság akkor jár el helyesen, ha nem ezzel ellentétes döntést hoz.

**Illés Károly, a bizottság tagja:** Ha konzekvensek akartak volna lenni, akkor egyik esetben sem adták volna meg. Hiszen innentől fogva a következő ilyen jellegű kérelemnél már tudják megadni.

**Tóth Kálmán, a bizottság elnöke:** További kérdés, észrevétel nincs így az „A” változatot teszi fel szavazásra.

A szavazásnál 8 fő bizottsági tag volt jelen.

*A bizottság 5 igen szavazattal, 1 ellenszavazattal, 2 tartózkodással az alábbi határozatot hozta:*

**75/2023. (IV.25.) VISB számú határozat**

A Városstratégiai, Idegenforgalmi és Sport Bizottság – a városnév használatának szabályairól szóló 16/1994. (VI.9.) önkormányzati rendelet 3. § (3) bekezdése alapján – **javasolja** a Közgyűlésnek, hogy Kopcsó Anikó velemi lakos a 9700 Szombathely, Szelestey L. u. 25. szám alatti magánszálláshely üzemeltetéséhez a „Szombathelyi Apartman” elnevezést, az apartman honlapjának címeként a „szombathelyiapartman.hu” címet használhassa, a szálláshely működésének időtartamáig.

**Felelős:** Dr. Nemény András polgármester

Tóth Kálmán, a Bizottság elnöke

(a végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** azonnal

**4./napirendi pont: Javaslat a szombathelyi székhelyű sportszervezetek működésének és tevékenységének támogatására** *(SAJÁT)*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Tóth Kálmán, a bizottság elnöke:** A maximális összeget egyetlen szervezet sem kapta meg. Aki pályázott, mindenkit igyekeztek támogatásban részesíteni. 100 ezer Ft lett a minimális összeg. Ezen a soron összeg nem maradt, viszont számítanak arra, hogy a pénzmaradványból fog átkerülni erre a sorra. Kérdés, észrevétel nincs így a kiosztott anyagot teszi fel szavazásra.

A szavazásnál 8 fő bizottsági tag volt jelen.

*A bizottság 8 igen szavazattal, ellenszavazat és tartózkodás nélkül az alábbi határozatot hozta:*

**76/2023. (IV.25.) VISB számú határozat**

1. A Városstratégiai, Idegenforgalmi és Sport Bizottság a „Javaslat a szombathelyi székhelyű sportszervezetek működésének és tevékenységének támogatására” című előterjesztést megtárgyalta és a városban működő sportszervezetek támogatására kiírt pályázati felhívásra – a felhívásban megadott határidőig – beérkezett pályázatok közül, a sportszervezetek támogatását a sportról szóló 6/2002. (III.28.) önkormányzati rendelet 8. § (3) bekezdése és az önkormányzat 2023. évi költségvetéséről szóló 4/2023. (II.28.) önkormányzati rendelet 11. § (5) bekezdése alapján az alábbiak szerinti támogatási összeggel jóváhagyja:

|  |  |  |
| --- | --- | --- |
|  | **Pályázott sportszervezet neve** | **2023. évi önkormányzati támogatás összege (Ft)** |
| 1. | Agrobio Classic Kick-Box és Box Sport Club (működési költség) | 400.000 |
| 2. | Aranykorúak Sport Egyesület (működési költség) | 300.000 |
| 3. | Arborétum Herény Sportegyesület (működési költség) sakk-teke szakosztályok | 400.000 |
| 4. | BC Olad Közhasznú Sportegyesület | 150.000 |
| 5. | BUDO Sportegyesület Szombathely (működési költség) | 100.000 |
| 6. | BUDO Sportegyesület Szombathely (BUDO tábor) | 200.000 |
| 7. | Controll Sportegyesület (működési költség) | 500.000 |
| 8. | Controll Sportegyesület (rendezvény) Kick box felnőtt Magyar Bajnoki Döntő | 200.000 |
| 9. | Croatica Teke Club (működési költség) | 100.000 |
| 10. | Galaxy Rock and Roll Klub (működési költség) | 200.000 |
| 11. | Grundball PFC (működési költség) | 100.000 |
| 12. | Gyöngyöshermán-Szentkirály Szabadidő- és Sportegyesület (működési költség) | 600.000 |
| 13. | Hobbisták Önvédelmi Sportegyesület (működési költség) | 200.000 |
| 14. | ISIS Táncklub Szabadidősport Egyesület (működési költség) | 200.000 |
| 15. | Justicia Teke Klub (működési költség) | 200.000 |
| 16. | Király Sportegyesület (működési költség) | 0 |
| 17. | Király Sportegyesület (Király Cup Nemzetközi utánpótlástorna rendezvény) | 400.000 |
| 18. | Kötélugró Klub Szombathely (működési költség) | 500.000 |
| 19. | Leo Karate-Do SE (működési költség, rendezvény) | 600.000 |
| 20. | Lorigo Táncsport Egyesület (működési költség) | 600.000 |
| 21. | Lorigo Táncsport Egyesület (rendezvény) ISIS DANCE Open | 500.000 |
| 22. | Maraton Shotokan Karate Klub (működési költség, eszközbeszerzés) | 100.000 |
| 23. | Örömsport Sportclub Egyesület (működési költség) | 100.000 |
| 24. | Palatinus Egyesület (működési költség) | 350.000 |
| 25. | Palatinus Egyesület (rendezvény) Szombathelyi Karnevál Tenisz Kupa | 200.000 |
| 26. | Palatinus Egyesület (Palatinus Sportkavalkád) | 0 |
| 27. | Pillangó Tollaslabda Klub (működési költség) | 200.000 |
| 28. | Polgári Lövészsport Egyesület (működési költség) | 100.000 |
| 29. | Sakura Egyesület (működési költség) | 200.000 |
| 30. | Savaria Modellező Sportegyesület (működési költség) | 100.000 |
| 31. | Savaria Speedskating Team KSTE (görkorcsolya edzőtábor lebonyolításának költsége) | 150.000 |
| 32. | Savaria Sport Klub (működési költség, eszközbeszerzés) | 100.000 |
| 33. | Savaria Táncsport Egyesület (működési költség) | 600.000 |
| 34. | Sárkány Sport Egyesület (működési költség) | 100.000 |
| 35. | Skorpio Box Klub (működési költség) | 200.000 |
| 36. | Szabadidősport Egyesület (működési költség, eszközbeszerzés) | 350.000 |
| 37. | Szombathelyi Darts Club Sport Egyesület (működési költség) | 600.000 |
| 38. | Szombathelyi Futóklub Szabadidősport Egyesület (rendezvény) | 600.000 |
| 39. | Szombathelyi Repülőklub (működési költség) | 100.000 |
| 40. | Szombathelyi Spari FC (működési költség) | 600.000 |
| 41. | Szombathely Városi Sportlövő Szövetség (Lőtér működtetése) | 100.000 |
| 42. | Szombathely Városi Sportlövő Szövetség (Koczor Lajos Emlékverseny) | 100.000 |
| 43. | Újperinti SE (működési költség) | 600.000 |
| 44. | Vas Megye és Szombathely Megyei Jogú Város Testnevelő Tanárainak Egyesülete (működési költség) | 300.000 |
| 45. | Vas Megyei Judo Szövetség (működési költség, eszközbeszerzés) | 100.000 |
| 46. | Vasi Triatlon Sportegyesület (eszközbeszerzés) | 200.000 |
| 47. | Vasi Vándorok Sportegyesület (rendezvény) Colonia Savaria teljesítménytúra | 100.000 |
| 48. | Viktória FC Szombathely (Viktória 30 rendezvénysorozat) | 400.000 |
| 49. | Weking Sport és Kulturális Közhasznú Egyesület (működési költség) | 100.000 |
| 50. | Westside Táncsport Egyesület (működési költség) | 300.000 |

1. A Bizottság felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013. (XII.4.) önkormányzati rendeletnek megfelelően végezze el.
2. A Bizottság felkéri a polgármestert a támogatási szerződések aláírására.

**Felelős:** Dr. Nemény András polgármester

Dr. László Győző alpolgármester

Tóth Kálmán, a Bizottság elnöke

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Balázs, a Sport és Ifjúsági Iroda vezetője).

**Határidő:** azonnal

**5./napirendi pont: Javaslat a város energiahatékonysági Beruházási koncepciójával kapcsolatos döntések meghozatalára** *(SAJÁT)*

**Előadó:** Nagyné Dr. Gats Andrea, a Jogi és Képviselői Osztály vezetője

**Illés Károly, a bizottság tagja:** Átolvasva a koncepciót, el kell mondania, hogy hibás több ponton is. Egyrészt a koncepcióba leírja, hogy a városnak nincs se rövid, se hosszú távú kötelezettsége. De van, van egy lízingkonstrukció, a közvilágítás kapcsán valósult meg anno, ami mindenképp kötelezettséget keletkeztet. A másik, hogy több ponton is említi a SZOMHULL-t a koncepció. A hidrogén meghajtású eszközök beszerzése, illetve ahhoz kapcsolódó töltők tekintetében döntés született korábban, hogy a SZOMHULL júniusig látja el a tevékenységet, azt követően a SZOVA visszakapja a hulladékgazdálkodással kapcsolatos tevékenységet. Hibás a koncepció, hisz olyan szereplővel számol, aki a jövőben nem fog ilyen jellegű tevékenységet végezni. Javasolja a koncepció átdolgozását és azt követően történő elfogadását.

**Tóth Kálmán, a bizottság elnöke:** Az anyagban is látható, hogy Németh Ákos tanácsnok úr a terület és a koncepció gazdája.

**Németh Ákos, a bizottság tagja:** Jelen pillanatban a SZOMHULL a szolgáltató, amennyiben megtörténik az összeolvadás a jogutód a SZOVA lesz. A jogutód fogja tovább vinni ezt a témát is. Azt gondolja emiatt nem szükséges az anyag átdolgozása. Javasolja a bizottságnak elfogadásra.

**Dr. Horváth Attila alpolgármester:** Hulladékgazdálkodási szolgáltatással kapcsolatban elmondja, hogy az akkor lesz biztos, ha megtörténik. Számolnak azzal, hogy mi fog történni. Nem lepődne meg azonban, ha ez a dátum tolódna picit.

**Tóth Kálmán, a bizottság elnöke:** További kérdés, észrevétel nincs így a határozati javaslatot teszi fel szavazásra.

A szavazásnál 8 fő bizottsági tag volt jelen.

*A bizottság 6 igen szavazattal, ellenszavazat nélkül, 2 tartózkodással az alábbi határozatot hozta:*

**77/2023. (IV.25.) VISB számú határozat**

1. A Városstratégiai, Idegenforgalmi és Sport Bizottság az SZMSZ 54. § (1) bekezdés 2. és 5. pontja alapján a város energiahatékonysági Beruházási koncepciójának tartalmát megismerte, azzal egyetért, a projekt lezárásaként benyújtásra alkalmasnak tartja.

2. A Bizottság felkéri a polgármestert a Beruházási koncepció mellékleteként benyújtandó Támogató levél aláírására.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

Tóth Kálmán, a Bizottság elnöke

Németh Ákos, a fenntartható fejlődéssel, klímapolitikával és az önkormányzatnál regisztrált önkéntesek tevékenységével összefüggő feladatokért felelős tanácsnok

(A végrehajtásért felelős:

Nagyné dr. Gats Andrea, a Jogi és Képviselői Osztály vezetője)

**Határidő:** 1. 2023. május 2.

2. azonnal

**6./napirendi pont: Javaslat tervezéssel kapcsolatos döntés meghozatalára** *(SAJÁT)*

**Előadó:** Kalmár Ervin, a Városüzemeltetési Osztály vezetője

**Meghívottak:** Nagy János tervező

Somlai Péter tervező

Horváth László tervező

**Illés Károly, a bizottság tagja:** Ugyanazt tudja elmondani, amit már korábban is, el fogják fogadni a tervezéseket, több tekintetben már döntés született ezen projektek megvalósításáról és szükségesek is hozzá a tervek. A városvezetés figyelmét továbbra is felhívja, hogy a már meglévő terveket próbálják meg teljesíteni és azt követően tervezni újakat.

**Tóth Kálmán, a bizottság elnöke:** A projekteket, ha végig nézik, döntő többsége szerepelt a TOP Plusz programban. Mindenképpen arra számítanak, hogy azok megvalósulásra kerülnek azokból a forrásokból, amit az Uniótól fognak kapni. Előfordul, hogy a városvezetés olyan projekteket priorizál, ami a korábbi városvezetésnek nem jutott eszébe és most tervezteti meg őket. A Markusovszky u.,

Jégpince u. körforgalom pontosan ilyen. Azt gondolják, hogy a város közlekedési koncepciójára, infrastruktúrájára pozitív hatással lesznek.

**Dr. Horváth Attila alpolgármester:** Nem arról van szó, hogy a város nem akarja megvalósítani a terveket, hanem arról, hogy 21-27-es az Európai Uniós ciklus, 2023. április vége van. Jelenleg nincs olyan szereplő, aki határozottan és teljes bizonyossággal azt tudja mondani, hogy 2023. év végére eljutnak odáig, hogy a TOP Pluszos források megnyílnak. Nyilván minden tervet meg szeretnének valósítani, nyilván mindenki azt szeretné, hogy fejlődjön a város. Abban a pillanatban, mihelyt tudnak biztos információt arról, hogy mikor lesz az a pillanat, amikor Szombathely TOP Plusz forrásokhoz fog jutni, ez a kérdés akkor válik időszerűvé.

**Tóth Kálmán, a bizottság elnöke:** További kérdés, észrevétel nincs így a határozati javaslatot teszi fel szavazásra.

A szavazásnál 8 fő bizottsági tag volt jelen.

*A bizottság 8 igen szavazattal, ellenszavazat és tartózkodás nélkül az alábbi határozatot hozta:*

**78/2023. (IV.25.) VISB számú határozat**

A Városstratégiai, Idegenforgalmi és Sport Bizottság a „*Javaslat tervezéssel kapcsolatos döntés meghozatalára*” című előterjesztést megtárgyalta.

A Bizottság megismerte a bemutatott fejlesztési terveket, melyek tartalmával egyetért, azokat az SZMSZ 54. § (1) bekezdés 18. pontja alapján tudomásul veszi.

**Felelős**: Dr. Nemény András polgármester

Dr. Horváth Attila alpolgármester

Tóth Kálmán, a Bizottság elnöke

Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő**: azonnal

**7./napirendi pont: Javaslat Szombathely város területén forgalmi rend változtatással kapcsolatos döntések meghozatalára**  *(SAJÁT)*

**Előadó:**  Kalmár Ervin, a Városüzemeltetési Osztály vezetője

**Meghívottak:** Ágh Ernő, a 12. sz. választókerület képviselője

Dr. Kecskés László, a 11. sz. választókerület képviselője

**Illés Károly, a bizottság tagja:** A Síp utcai sebességcsökkentő borda kapcsán nem tud egyetérteni a javaslattal. Az Erdei Iskola lakóparkba is egy utcán belül 4 vagy 5 db ilyen borda van kihelyezve. A Síp utcának ez egy nagyon szűk szakasza, ahol egyirányú a forgalom. Előtte pedig bazalttal feltöltött útszakasz van, az aszfaltozott részre érve pedig elkezdik nyomni az autót. Hiába van kint a 30-as sebességkorlátozó tábla, kevésnek bizonyul. Kutyákat, lakókat már majdnem ütöttek el. Tegnap is hívták a lakók, hogy sikerül-e eredményt elérni-e tekintetben. Nem tudják elfogadni, hogy nem valósul meg. A körzet képviselője is nagyon szeretné, ha megvalósulna. Attól fél, előbb utóbb baleset lesz belőle.

**Tóth Kálmán, a bizottság elnöke:** Az Osztály szakmai véleménye nagyon egyértelmű és megalapozott. A bizottság ezzel nagyon nem tud szembe menni. További kérdés, észrevétel nincs, így a határozati javaslatot teszi fel szavazásra.

A szavazásnál 8 fő bizottsági tag volt jelen.

*A bizottság 6 igen szavazattal, ellenszavazat nélkül, 2 tartózkodással az alábbi határozatot hozta:*

**79/2023. (IV.25.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Farkas utca – Bogát fasor csomópontjánál a Farkas utcában „Elsőbbségadás kötelező” jelzőtábla kerüljön elhelyezésre, továbbá az autóbusz közlekedés módosított útvonala miatt a Győzelem utcához, a Falukert utcához és a Sport térhez csatlakozó utcáknál (Borotszeg, Mészáros L., Paál L., Temetőhöz vezető út és a Sport téri autóbusz forduló) is szükséges elhelyezni az „Elsőbbségadás kötelező” jelzőtáblákat.
2. A Bizottság egyetért azzal, hogy a Nárai Külső út – Erdei iskola utca csomópont környezetében lévő autóbusz megállóhelyeknél a gyalogosok közlekedésének biztonsága érdekében „Gyalogosok” veszélyt jelző táblák kerüljenek kihelyezésre sárga alapszínben mindkét forgalmi irány részére, valamint „Gyalogosok” veszélyt jelző burkolatjel kerüljön felfestésre.
3. A Bizottság egyetért azzal, hogy a Középhegyi úton a Waldorf óvodánál a forgalombiztonság növelése érdekében a „Gyermekek” veszélyt jelző táblák kerüljenek lecserélésre sárga alapszínű táblákra, valamint „Gyermekek” veszélyt jelző burkolatjelek kerüljenek felfestésre.
4. A Bizottság az előterjesztésben leírtak alapján egyetért azzal, hogy a Síp utca Dr. Pálos Károly utca felőli végénél ne kerüljön elhelyezésre sebességcsökkentő borda.

A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

Tóth Kálmán, a bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője/

**Határidő:** 1-3. pont esetén: 2023. június 15.

4. pont esetén: azonnal

**8./napirendi pont: Javaslat a rendkívüli kátyúzási munkák elvégeztetésére** *(SAJÁT)*

**Előadó:** Kalmár Ervin, a Városüzemeltetési Osztály vezetője

**Meghívott:** Krenner Róbert, a VASIVÍZ Zrt. vezérigazgatója

**Illés Károly, a bizottság tagja:** Szintén nem tudják támogatni az anyagot. A közműszolgáltatók lehetőleg a teljes sávos útfelújítást valósítsák meg, erre van kötelezettségük is. Ezt most kiváltják és kátyúztatnak, nem gondolja, hogy ez így jó, nem hosszú távú megoldás. A kátyúzási munkákat is úgy kellene elvégezni, hogy kicsit tartósabbak legyenek. Ne a közműszolgáltatóval legyen kiváltva. Biztos abban, hogy a felsorolt utcákból teljes szélességben rendesen aszfaltozásra kerülhetnének szakaszok, nem pedig tömködések lennének.

**Tóth Kálmán, a bizottság elnöke:** Ez a típusú kátyúzás kifejezetten nem az útjavítás kategóriájába tartozik, hanem a balesetmegelőzés kategóriájába. Egyeztetve az Osztállyal és a VASIVÍZ Zrt.-vel úgy látják, hogy így tudják a legtöbbet tenni Szombathely úthálózatáért. Felhívja a figyelmet, hogy preferálták a listában azokat az utcákat, ahol feltétlenül szükséges egy azonnali beavatkozás.

**Illés Károly, a bizottság tagja:** Azt gondolja az önkormányzat cégének a SZOVA-nak kell a kátyúzást elvégezni, a VASIVÍZ-nek pedig a szerződéses kötelezettségeinek megfelelő sávos helyreállítást. Egy-két utca, ami kátyúzásra van kijelölve, teljességében meg tudna oldódni, ha arányosan veszik a beruházási költségeket.

**Tóth Kálmán, a bizottság elnöke:** További kérdés, észrevétel nincs, így a határozati javaslatot teszi fel szavazásra.

A szavazásnál 8 fő bizottsági tag volt jelen.

*A bizottság 6 igen szavazattal, 2 ellenszavazattal, tartózkodás nélkül az alábbi határozatot hozta:*

**80/2023. (IV.25.) VISB számú határozat**

1. A Városstratégiai, Idegenforgalmi és Sport Bizottság a javaslat a rendkívüli kátyúzási munkák elvégeztetéséről szóló előterjesztést megtárgyalta, és Szombathely Megyei Jogú Város Önkormányzatának a közterületek bontás utáni helyreállításáról szóló 3/2008 (IV.1.) önkormányzati rendelet 10/A. § alapján javasolja a polgármesternek, hogy megállapodást kössön a VASIVÍZ Zrt-vel a közterületbontás utáni helyreállítási kötelezettség helyett az előterjesztés 1. mellékletében szereplő utcákban történő kátyúzási munkák elvégzésére.
2. A Bizottság felkéri az előterjesztőt a megállapodás előkészítésére.

**Felelős**: Tóth Kálmán, a Bizottság elnöke

(a végrehajtás előkészítéséért:

Kalmár Ervin, a Városüzemeltetési Osztály vezetője

Krenner Róbert, a VASIVÍZ Zrt. vezérigazgatója)

**Határidő:** 1. pont: azonnal

2. pont: azonnal

**9./napirendi pont: Javaslat a szombathelyi 02089/6 hrsz-ú ingatlannal kapcsolatos döntések meghozatalára** (Sürgősségi indítvány)

**Előadó:** Nagyné Dr. Gats Andrea, a Jogi és Képviselői Osztály vezetője

**Illés Károly, a bizottság tagja:** Van konkrét érdeklődő?

**Dr. Horváth Attila alpolgármester:** Ugyanúgy van, mint ahogy előtte is volt. Hogy ebből mi lesz, az megint egy másik kérdés.

**Tóth Kálmán, a bizottság elnöke:** További kérdés, észrevétel nincs, így a határozati javaslatot teszi fel szavazásra.

A szavazásnál 8 fő bizottsági tag volt jelen.

*A bizottság 6 igen szavazattal, ellenszavazat nélkül, 2 tartózkodással az alábbi határozatot hozta:*

**81/2023. (IV.25.) VISB számú határozat**

A Városstratégiai, Idegenforgalmi és Sport Bizottság a *„Javaslat a szombathelyi 02089/6 hrsz-ú ingatlannal kapcsolatos döntések meghozatalára”* című előterjesztést megtárgyalta és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

/a végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Kalmár Ervin, a Városüzemeltetési Osztály vezetője/

**Határidő:** 2023. április 27.

**Tóth Kálmán, a bizottság elnöke:** Mindenkinek megköszöni a munkát, az aktív részvételt és a nyilvános ülést 9.34 órakor berekeszti.

Szombathely, 2023. május 8.

**(: Németh Ákos:) (: Tóth Kálmán :)**

a bizottság tagja a bizottság elnöke

(Aláírva: ) (Aláírva: )